ᱟᱞᱤᱯᱩᱨᱫᱩᱣᱟᱹᱨ ᱦᱚᱱᱚᱛ

ᱟᱞᱤᱯᱩᱨᱫᱩᱣᱟᱹᱨ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱒᱐ ᱟᱱᱟᱜ ᱦᱚᱱᱚᱛ ᱠᱟᱱᱟ ᱾  ᱱᱚᱣᱟᱨᱮ ᱟᱞᱤᱯᱩᱨᱫᱩᱣᱟᱹᱨ ᱢᱩᱱᱤᱥᱤ ᱯᱟᱞᱤᱴᱤ ᱯᱷᱚᱞᱠᱚᱴᱟ ᱢᱩᱱᱤᱥᱤ ᱯᱟᱞᱤᱴᱤ, ᱟᱨ ᱛᱩᱨᱩᱭ ᱜᱚᱴᱟᱝ ᱜᱩᱴ ᱩᱛᱱᱟᱹᱣ ᱠᱷᱚᱸᱰ ᱢᱮᱱᱟᱜᱼᱟ : ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ, ᱢᱚᱫᱟᱨᱤᱦᱟᱴ-ᱵᱤᱨᱯᱟᱨᱟ, ᱟᱞᱤᱯᱩᱨᱫᱩᱣᱟᱹᱨ - ᱑, ᱟᱞᱤᱯᱩᱨᱫᱩᱣᱟᱹᱨ - ᱒, ᱯᱷᱚᱞᱠᱚᱛᱟ, ᱠᱟᱞᱪᱤᱱᱤ ᱟᱨ ᱠᱩᱢᱟᱨᱜᱨᱟᱢ ᱾ ᱛᱩᱨᱩᱭ ᱜᱚᱴᱟᱝ ᱵᱚᱱᱚᱛ ᱨᱮ ᱖᱖ ᱜᱚᱴᱟᱝ ᱟᱹᱛᱩ ᱯᱚᱧᱪᱟᱛ ᱠᱚ ᱟᱨ ᱙ ᱜᱚᱴᱟᱝ ᱦᱚᱲ ᱞᱮᱠᱷᱟ ᱵᱟᱡᱟᱨ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱟᱞᱤᱯᱩᱨᱫᱩᱣᱟᱹᱨ ᱨᱮ ᱢᱮᱱᱟᱜᱼᱟ ᱾ ᱒᱕ ᱡᱩᱱ ᱒᱐᱑᱔ ᱨᱮ ᱱᱚᱣᱟ ᱫᱚ ᱦᱚᱱᱚᱛ ᱞᱮᱠᱟᱛᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾

 ᱴᱚᱴᱷᱟ 
ᱟᱞᱤᱯᱩᱨᱫᱩᱣᱟᱹᱨ ᱢᱩᱱᱤᱥᱤ ᱯᱟᱞᱤᱴᱤ ᱥᱟᱶᱛᱮ, ᱦᱚᱱᱚᱛ ᱨᱮ ᱛᱩᱨᱩᱭ ᱜᱚᱴᱟᱝ ᱜᱩᱴ ᱩᱛᱱᱟᱹᱣ ᱠᱷᱚᱸᱰ ᱨᱮ ᱖᱖ ᱜᱚᱴᱟᱝ ᱟᱹᱛᱩ ᱯᱚᱧᱪᱟᱛ ᱨᱮᱱᱟᱜ ᱟᱨᱮ ᱜᱚᱴᱟᱝ ᱥᱮᱱᱥᱚᱥ ᱵᱟᱡᱟᱨ ᱟᱨ ᱟᱹᱛᱩ ᱴᱚᱴᱷᱟ ᱥᱮᱞᱮᱫ ᱠᱟᱛᱮ ᱢᱮᱱᱟᱜᱼᱟ : ᱢᱚᱫᱟᱨᱤᱦᱟᱴ - ᱵᱤᱨᱯᱟᱨᱟ, ᱟᱞᱤᱯᱩᱨᱫᱩᱣᱟᱹᱨ - ᱑, ᱟᱞᱤᱯᱩᱨᱫᱩᱣᱟᱹᱨ - ᱒, ᱯᱷᱟᱞᱱᱟᱴᱟ, ᱠᱚᱞᱪᱤᱱᱤ ᱟᱨ ᱠᱩᱢᱟᱨᱜᱽᱨᱟᱢ ᱾   ᱚᱛᱱᱮᱛ ᱢᱚᱦᱚᱨ ᱞᱮᱠᱟᱛᱮ ᱱᱚᱣᱟ ᱦᱚᱱᱚᱛ ᱫᱚ ᱒᱖.᱔° N ᱠᱷᱚᱱ ᱒᱖.᱘᱓° N ᱟᱨ ᱘᱙° E ᱠᱷᱚᱱ ᱘᱙.᱙° E ᱨᱮᱱᱟᱜ ᱛᱟᱞᱟᱨᱮ ᱢᱮᱱᱟᱜᱼᱟ ᱾

ᱟᱨᱮ ᱥᱮᱱᱥᱚᱥ ᱵᱟᱡᱟᱨ ᱠᱚᱫᱚ ᱦᱩᱭᱩᱜ ᱠᱟᱱᱟ, ᱯᱩᱪᱷᱤᱢ ᱡᱤᱛᱯᱩᱨ, ᱪᱮᱠᱟᱠᱚᱴᱟ, ᱟᱞᱤᱯᱩᱨᱫᱩᱣᱟᱹᱨ ᱨᱮᱞᱦᱚᱨ ᱪᱷᱚᱠ, ᱵᱷᱚᱞᱟᱨ ᱫᱚᱵᱽᱨᱤ, ᱥᱚᱵᱷᱟᱜᱚᱸᱡᱽ, ᱯᱷᱚᱞᱟᱠᱚᱴᱟ, ᱡᱚᱭᱜᱟᱶ ᱟᱨ ᱩᱛᱚᱨ ᱞᱟᱛᱟᱵᱟᱨᱤ ᱟᱨ ᱩᱛᱚᱨ ᱠᱟᱢᱟᱠᱷᱭᱟᱜᱩᱲᱤ ᱾ 

 ᱨᱮᱞᱣᱮ ᱱᱮᱴᱣᱚᱨᱠ 
ᱟᱞᱤᱯᱩᱨᱫᱩᱣᱟᱹᱨ ᱨᱮᱞᱣᱮ ᱦᱟᱹᱴᱤᱧ ᱨᱮ ᱠᱚᱢ ᱠᱷᱚᱱ ᱠᱚᱢ ᱗᱑᱐ ᱠᱤᱢᱤ ᱨᱮᱞᱣᱮ ᱴᱨᱟᱠ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱮᱱ.ᱮᱯᱷ.ᱟᱨ. ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱟᱹᱴᱤᱧ ᱢᱮᱱᱟᱜᱼᱟ ᱾ ᱟᱞᱤᱯᱩᱨᱫᱩᱣᱟᱹᱨ ᱦᱚᱱᱚᱛ ᱨᱮ ᱵᱟᱨᱭᱟ ᱢᱟᱨᱟᱝ ᱥᱴᱮᱥᱚᱱ ᱢᱮᱱᱟᱜᱼᱟ, ᱟᱞᱤᱯᱩᱨᱫᱩᱣᱟᱹᱨ ᱡᱚᱸᱠᱥᱚᱱ (APDJ) ᱟᱨ ᱱᱟᱣᱟ ᱟᱞᱤᱯᱩᱨᱫᱩᱣᱟᱹᱨ (NOQ) ᱾ ᱦᱚᱱᱚᱛ ᱨᱮ ᱮᱴᱟᱜ ᱥᱴᱮᱥᱚᱱ ᱦᱚᱸ ᱢᱮᱱᱟᱜᱼᱟ ᱾ ᱦᱚᱥᱤᱢᱟᱨᱟ ᱨᱮᱞᱣᱮ ᱥᱴᱮᱥᱚᱱ, ᱨᱟᱡᱽᱵᱷᱚᱠᱛᱚᱣᱟ, ᱦᱟᱢᱤᱞᱴᱚᱱᱜᱚᱸᱡᱽ ᱮᱢᱟᱱ ᱾

 ᱥᱟᱸᱜᱷᱟᱨᱤᱭᱟᱹ ᱠᱚ ᱞᱟᱹᱜᱤᱫ ᱢᱩᱦᱤᱛᱟᱱ ᱴᱚᱴᱷᱟ 
 ᱵᱚᱠᱥᱟ ᱴᱟᱭᱜᱚᱨ ᱨᱤᱡᱚᱨᱵᱽ, IUCN ᱫᱚᱥᱟᱨ ᱛᱷᱚᱠ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ
 ᱡᱚᱭᱚᱱᱛᱤ ᱵᱩᱨᱩ
 ᱵᱚᱠᱥᱟ ᱠᱤᱞᱟ, ᱵᱨᱤᱴᱤᱥ ᱨᱟᱡᱽ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱᱟ
 ᱡᱚᱞᱫᱟᱯᱟᱨᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ
 ᱪᱤᱞᱟᱯᱟᱛᱟ ᱵᱤᱨ
 ᱡᱟᱭᱤᱜᱟᱶ, ᱵᱷᱩᱴᱟᱱ ᱥᱤᱢᱟᱹ ᱥᱩᱨ ᱚᱞᱤᱯᱩᱨᱫᱩᱣᱟᱨ ᱨᱮᱱᱟᱜ ᱢᱤᱫ ᱦᱩᱰᱤᱧ ᱢᱟᱪᱷᱟ ᱵᱟᱡᱟᱨ
 ᱨᱟᱡᱟᱵᱷᱟᱛᱠᱷᱟᱣᱟ ᱨᱮ ᱨᱟᱡᱟᱵᱷᱟᱛᱠᱷᱟᱣᱟ ᱢᱤᱣᱡᱤᱭᱚᱢ
 ᱨᱟᱭ ᱢᱟᱛᱟᱝ
 ᱥᱟᱱᱛᱚᱞᱟᱵᱟᱨᱤ
 ᱨᱚᱵᱷᱚᱨᱥ ᱯᱚᱭᱮᱸᱴ
 ᱨᱩᱯᱟᱝ ᱜᱷᱟᱹᱴᱤ
 ᱞᱮᱯᱪᱟᱠᱷᱟᱣᱟ
 ᱪᱩᱱᱟᱵᱷᱚᱴᱤ
 ᱪᱟᱦᱟ ᱵᱟᱜᱟᱱ

 ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ 
ᱯᱩᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱟᱪᱷᱱᱟᱣ ᱴᱚᱴᱷᱟ ᱠᱚ ᱨᱮᱱᱟᱜ ᱰᱮᱞᱤᱢᱤᱱᱮᱥᱚᱱ ᱥᱟᱹᱜᱟᱹᱭ ᱨᱮ ᱰᱮᱞᱤᱢᱤᱱᱮᱥᱚᱱ ᱠᱚᱢᱤᱥᱚᱱ ᱨᱮᱱᱟᱜ ᱩᱱᱩᱫᱩᱜ ᱞᱮᱠᱟᱛᱮ ᱠᱩᱢᱟᱨᱜᱟᱶ ᱵᱽᱞᱚᱠ ᱨᱮᱱᱟᱜ ᱴᱚᱴᱷᱟ ᱟᱨ ᱟᱞᱤᱯᱩᱨᱫᱩᱣᱟᱹᱨ - ᱒ ᱵᱽᱞᱚᱠ ᱨᱮᱱᱟᱜ ᱗ ᱟᱹᱛᱩ ᱯᱚᱧᱪᱟᱛ ᱡᱮᱞᱮᱠᱟ ᱺ ᱵᱷᱟᱴᱤᱵᱟᱰᱤ, ᱠᱳᱦᱤᱱᱩᱨ, ᱯᱟᱨᱳᱠᱟᱴᱟ, ᱢᱚᱦᱟᱠᱟᱞᱦᱩᱨᱤ, ᱥᱟᱢᱩᱠᱚᱛᱚᱞᱟ, ᱛᱩᱨᱛᱩᱨᱤ ᱟᱨ ᱴᱟᱴᱯᱟᱨᱟ - ᱑ ᱯᱩᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱩᱢᱟᱨᱜᱨᱟᱢ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱠᱚ ᱠᱟᱱᱟ ᱾ ᱟᱞᱤᱯᱩᱨᱫᱩᱣᱟᱹᱨ ᱫᱚᱥᱟᱨ ᱵᱽᱞᱚᱠ ᱨᱮ ᱢᱚᱡᱽᱦᱚᱨᱫᱟᱵᱽᱨᱤ ᱟᱹᱛᱩ ᱯᱚᱧᱪᱟᱛ ᱟᱨ ᱠᱟᱞᱪᱤᱱᱤ ᱵᱽᱞᱚᱠ ᱨᱮ ᱦᱤᱡᱩᱜ ᱠᱟᱱ ᱴᱚᱴᱷᱟ ᱠᱟᱞᱪᱤᱱᱤ ᱵᱽᱞᱚᱠ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱦᱚᱸ ᱠᱟᱱᱟ ᱾ ᱟᱞᱤᱯᱩᱨᱫᱩᱣᱟᱹᱨ ᱢᱩᱱᱤᱥᱤ ᱯᱟᱞᱤᱴᱤ, ᱟᱞᱤᱯᱩᱨᱫᱩᱣᱟᱹᱨ ᱨᱮᱞᱣᱮ ᱪᱷᱚᱠ ᱥᱮᱱᱥᱚᱥ ᱵᱟᱡᱟᱨ ᱟᱨ ᱟᱹᱛᱩ ᱯᱚᱧᱪᱟᱛ ᱪᱚᱯᱮᱨᱚᱨ ᱯᱟᱨ -᱑, ᱪᱟᱸᱯᱚᱨ ᱯᱟᱨ - ᱒ ᱟᱨ ᱴᱟᱴᱟᱯᱟᱨᱟ - ᱒, ᱟᱞᱤᱯᱩᱨᱫᱩᱣᱟᱹᱨ - ᱒ ᱵᱞᱚᱠ ᱨᱮ ᱟᱨ ᱟᱞᱤᱯᱩᱨᱫᱩᱣᱟᱹᱨ ᱵᱽᱞᱚᱠ ᱨᱮ ᱜᱮᱞ ᱜᱚᱴᱟᱝ ᱟᱹᱛᱩ ᱯᱚᱧᱪᱟᱛ ᱢᱮᱱᱟᱜᱼᱟ ᱾ ᱵᱚᱸᱪᱩᱠᱩᱢᱟᱨᱤ, ᱯᱚᱨᱳᱨᱯᱚᱨ, ᱥᱟᱞᱠᱩᱢᱟᱨ-ᱯᱩᱭᱞᱩ ᱵᱤᱵᱮᱠᱟᱱᱚᱸᱫᱽ - ᱑, ᱪᱚᱠᱳᱠᱷᱮᱛᱤ, ᱯᱚᱴᱞᱟᱠᱷᱣᱟ, ᱥᱟᱞᱠᱩᱢᱟᱨ - ᱒, ᱵᱤᱵᱮᱠᱟᱱᱚᱱᱫᱚ - ᱒, ᱢᱚᱛᱷᱩᱨᱟ ᱟᱨ ᱛᱚᱯᱥᱤᱠᱷᱟᱛᱟ, ᱟᱞᱤᱯᱩᱨᱫᱩᱣᱟᱹᱨ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱵᱮᱱᱟᱣ ᱦᱩᱭᱩᱜᱼᱟ ᱾

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ




ᱛᱷᱚᱠ:ᱯᱩᱪᱷᱤᱢ ᱵᱟᱝᱞᱟ
ᱛᱷᱚᱠ:ᱯᱩᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱦᱚᱱᱚᱛ